## Ugens artikel og lovende artikler.
En tidligere dansk statsminister spurgte engang danskerne: Kan vi ikke gøre det lidt bedre? Og det samme vil jeg nu spørge mine kære med-wikipedianere. Og det er ment som en kærlig opfordring. For jeg ser nogle kedelige tendenser, når det drejer sig om og . Der er simpelthen ikke nok aktive brugere, der vedtager eller afslår kandidater til lovende artikler - med det resultat at nogle nominerede artikler først vedtages flere måneder - nogle gange op til ½ år - efter, at de nomineret. Kan det virkelig være rigtigt? Tænk hvor demotiverende det må være at forbedre en artikel til lovende, og så er der ikke en eneste bruger i løbet af ½ år, der gider at tage et kig på den og vurdere, om den skal vedtages eller afslås. Og det tager ellers ikke så lang tid. De fleste kandidater kan vurderes på 15 min., og jeg har tidligere vurderet og vedtaget/afslået tre kandidater ad gangen på ½ time. Hvis man følger vejledningen - og øvelse gør som bekendt mester - tager det altså ikke så lang tid. Det samme mht. at vedtage ugens artikel: Pt. er vi to uger bagefter, idet resultatet for hverken uge 16 eller 17 er besluttet. Kom nu ud af busken! Vi er 1000 brugere med minimum en redigering om måneden. Og formentlig 50-100 rigtig aktive brugere. Det må kunne gøres bedre. Jeg har tidligere vedtaget et hav af lovende artikler og i perioder sammen med og taget mig af ugens artikel, men da jeg ikke længere har mulighed for at lægge så meget tid herinde, har jeg brug for jeres hjælp. De bedste hilsner -- () 23. mar 2015, 07:19 (CET)
Jeg deltager ikke selv, fordi jeg finder det meningsløst og overflødigt. Tilsyneladende er jeg ikke den eneste med den holdning. Jeg læser næsten aldrig ugens artikel, og jeg har aldrig læst en artikel, blot fordi jeg har fundet den på listen over fremragende, gode eller lovende artikler. Jeg læser tit artikler på Wikipedia, men det er oftest søgefunktionen eller kategorisystemet, jeg bruger til at finde interessante artikler. Mvh. () 23. mar 2015, 09:42 (CET)
Godt indspark Morten. Jeg har også selv været nødt til at skære lidt ned den seneste tid, og således ikke fået opdateret så meget, som jeg gerne ville. Lige pt. er der 20 artikler til LA, og jeg ville gerne gøre noget ved dem, men størstedelen har jeg enten selv nomineret, bidraget til eller har kigget på dem og skrevet en kommentar med forbedringer inden jeg vil godkende dem, så det ville være dejligt, hvis der var andre, som ville tage sig lidt tid til at kigge nogle af foreslagene igennem. I øvrigt er det meget nemmere at få afgjort UA, hvis det bliver gjort hver uge. Man mister hurtigt overblikket over, hvor mange stemmer der var på hvilket tidspunkt, hvis opdateringen kommer mere end én uge bagud. Til Cgt: der er sikkert en del, som ikke kigger på artikler bare fordi de er på forsiden, men hvis man kigger på trafikken så stiger den meget i den uge en artikel er UA. () 24. mar 2015, 17:59 (CET)
 Der er to problematikker her: Karaktergivningen til artikler, som jeg aldrig har syntes hørte hjemme på Wikipedia. 
Derimod synes jeg Ugens Artikel på forsiden, er med til på en god måde at præsentere Wikipedia for dem der kommer den vej. Det behøves dog ikke være så stram og kompliceret en udvælgelsesprocedure. Det er selvfølgelig godt at der fortsat udvikles nye forsideresumeer, men ifald det ind imellem går lidt i stå, og der ikke vælges nye artikler til en uge, har vi et stort bagkatalog af der går helt tilbage til 2005, hvor der kan hurtigt findes velegnede artikler. - () 25. mar 2015, 09:23 (CET)
Jeg synes ikke, man kan sige, at karaktergivningen af artiklerne er meningsløs og overflødig, da den er en del af kvalitetsoffensiven. Personligt synes jeg, at kvalitet frem for kvantitet i højere grad kan bidrage til at øge omdømmet for Wikipedia og dermed også troværdigheden og respekten. Tværtimod synes jeg snarere, at en hulens masse korte artikler af lav kvalitet risikerer at skade omdømmet mere, end de gavner. Men spørgsmålet er, hvad vi vil på Wikipedia: Kvantitet eller kvalitet? Vi er desværre ikke aktive brugere nok til at kunne få i både pose og i sæk. -- () 26. mar 2015, 07:05 (CET)
 Man kan sagtens forbedre artikler uden at give dem karakter. I en tid hvor stadig stigende del af trafikken (nu 35% ) forgår via små skærme og tablets, synes jeg ikke det er et mål i sig selv, at artiklerne bliver så omfattende som muligt; Jeg tvivler på at ret mange læser en lang "udemærket artikel" på en telefon. Hvad troværdigheden og respekt angår er det vigtigt at man kan finde det man leder efter. Det sikrer man lige så godt med korte artikler i et tæt netværk, hvor vi udnytter hyperlinkene til det yderste, som i den lange samlede fremstilling, som let kan blive svær at navigere i. - () 26. mar 2015, 07:50 (CET)
Finten med mobilvisning er jo netop, at man også mht. omfattende artikler kan danne sig et hurtigt overblik og så læse mere under de forskellige rubrikker, hvis man skulle ønske det. -- () 26. mar 2015, 16:04 (CET)
